Ibn al-Qattaʼ as-Siqilliy

Abulqosim Ali ibn Jaʼfar ibn Ali ibn Muhammad as-Saʼdiy () (taxminan 433–515 hijriy; taxminan milodiy 1041–1121; shuningdek oddiygina Ibn al-Qattaʼ as-Siqilliy () nomi bilan tanilgan) – mashhur arab filologi, leksikografi va antologiyasi tuzuvchisi. Arab tilining yirik namoyandalaridan biri hisoblanadi. Asarlari Sitsiliya arab sheʼriyati haqidagi juda koʻp maʼlumotlarni saqlab qolgan asosiy manbalardan biri sifatida qaraladi.

 Biografiya 
Ibn al-Qattaʼning tugʻilgan sanasi milodiy 1041-yil 9-oktabr (433-yil 10-safar) deb qayd etiladi. Sitsiliya orolida tugʻilgan, shu bois nisbasi as-Siqilliy bilan mashhur. Oʻsha paytda orol Kalbiylar boshchiligidagi Sitsiliya amirligi hukmronligi ostida edi. U 9-asrda Ifriqiya (Sharqiy Magʻrib) hukmdorlari boʻlgan Agʻlabiylar sulolasining avlodlaridan edi. Agʻlabiylar 827-yilda Vizantiya imperiyasidan Sitsiliya orolini muvaffaqiyatli tortib olgan birinchi musulmon sulolasi boʻlgan. Ibn al-Qattaʼ zodagon va ilmli oiladan chiqqan. Masalan, uning otasi, bobosi va katta-bobosi adabiyot va ilmga boʻlgan qiziqishlari bilan mashhur boʻlishgan. Ibn al-Qatta Sitsiliyada olimlaridan bir nechtasi qoʻlida tahsil olgan va u 170 nafar sitsiliyalik arab shoirlarining asarlarini jamlagan ensiklopediyani tuzgan. Bu asar ad-Durra al-Xotira fi Shu’ara al-Jazira (; Jazira shoirlari haqidagi qimmatli durra) nomi bilan mashhur.

 Yana qarang 
 Ilgari zamon arab olimlari va ulamolari roʻyxati
 Sitsiliyaliklar roʻyxati

 Manbalar 

Turkum:1040-yillarda tugʻilganlar
Turkum:1121-yilda vafot etganlar
Turkum:XI asr arablari
Turkum:XII asr arablari
Turkum:Arab tili leksikograflari
Turkum:Sitsiliyaliklar